《题平远轩呈竹溪玉堂》
宋代·刘翼

溪堂辟小轩，此景绝可爱。蔡松道东边，千载典刑在。

高低万顷田，面势溪向背。生绡一幅宽，晴雨不尽态。

中有谪仙人，来寻莘野耒。畎亩虽不忘，知进不如退。

乾坤入醉眼，风月出吟喙。我非人境游，亭在人境内。

心平水不波，见远山无碍。时携琰石游，间以刘白辈。

仆忝老诸生，来扣佛三昧。

作者简介：福州福清人，字躔文，一作躔父，号心如。为陈藻门人。隐居耕读，独力于诗，晚益傲世自乐。有《心游摘稿》。